’n Week later het die Saturday Night Live-akteur die gerugte van ’n romanse bevestig toe hy ’n foto van hom en sy nuwe liefde in Harry Potter-kostuums deel.
En toe byna vier weke ná die aanvanklike berig bevestig die tydskrif People die twee mik kansel toe. Net ’n week later het Ariana op Instagram nog ’n groot stap in hul verhouding aangekondig: Hulle het saam ingetrek.
Grenslynpersoonlikheidsteuring (GPS) is in 2016 by Pete gediagnoseer en hy het al openhartig oor sy stryd daarteen gepraat. Hy het onlangs teruggekap oor die nare reaksie in die sosiale media op sy verhouding met die Dangerous Woman-sangeres.
“Gewoonlik lewer ek nie op so iets kommentaar nie,” het hy in ’n Instagram-plasing geskryf, “maar ek hoor baie praatjies dat ‘mense met GPS nie in ’n verhouding kan wees nie’. Net omdat iemand ’n psigiese siekte het, beteken dit nie hulle kan nie gelukkig en in ’n verhouding wees nie. Dit beteken ook nie so iemand maak die verhouding toksies nie.”